|  |
| --- |
| **POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA** **O NACRTU  ODLUKE O IZMJENAMA I DOPUNAMA ODLUKE O SUFINANCIRANJU SMJEŠTAJA DJECE S PODRUČJA OPĆINE POKUPSKO U DJEČJIM VRTIĆIMA IZVAN OPĆINE POKUPSKO**KLASA: 011-02/20-01/03, URBROJ: 238-22-3-20-1 |
| RAZLOZI DONOŠENJA AKTA | Sukladno članku 49. Zakona o predškolskom odgoju i obrazovanju (NN, broj 10/97, 107/07, 94/13 i 98/19) mjerila za osiguranje sredstava za zadovoljavanje javnih potreba u djelatnosti predškolskog odgoja na području jedinica lokalne i područne (regionalne) samouprave utvrđuje predstavničko tijelo jedinice. Do pokretanja vrtića u Općini Pokupsko ovom odlukom bi se omogućila financijska pomoć roditeljima i skrbnicima čija djeca su smještena u dječje vrtiće izvan područja općine usporedivog iznosa sa iznosom kojim će Općina Pokupsko sufinancirati ekonomsku cijenu smještaja djece u dječjem vrtiću na području Općine Pokupsko sukladno Odluci o sufinanciranju ekonomske cijene smještaja vrtića u dječjim vrtićima na području Općine Pokupsko usvojene na 19. sjednici dana 7. veljače 2020. godine. |
| CILJEVI PROVOĐENJA SAVJETOVANJA | Cilj provođenja savjetovanja sa zainteresiranom javnošću je upoznavanje javnosti s nacrtom Odluke o Izmjenama i dopunama odluke o sufinanciranju smještaja djece s područja Općine Pokupsko u dječjim vrtićima izvan područja Općine Pokupsko (Glasnik Zagrebačke županije, broj 48/19) te prikupljanje mišljenja, primjedbi i prijedloga, kao i eventualno prihvaćanje zakonitih i stručno utemeljenih mišljenja, primjedbi i prijedloga. |
| ROK ZA PODNOŠENJE MIŠLJENJA, PRIMJEDBI I PRIJEDLOGA | Rok za podnošenje mišljenja, primjedbi i prijedloga je od 20.02.2020. do 20.03.2020. godine. |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA |  Mišljenja, primjedbe i prijedlozi mogu se dostaviti poštom na adresu: Općina Pokupsko, Pokupsko 25a, 10414 Pokupsko ili na e-mail adresu: procelnik@pokupsko.hr  |
| Sukladno odredbama članka 11. Zakona o pravu na pristup informacijama („Narodne novine“, broj 25/13, 85/15) izrađivač nacrta akta, nakon provedenog postupka savjetovanja sastavlja izvješće u kojem su sadržane prihvaćene ili neprihvaćene primjedbe i prijedlozi iz savjetovanja te ga objavljuje na službenoj stranici.  |